PILARBANGSANEWS. COM. BATANG KAPEH,–
Sidang perdana kasus Korupsi e-KTP dengan terdakwa Setya Novanto, di Pengadilan Tipikor, Jakarta, yang disiarkan secara live oleh beberapa stasiun TV swasta menjadi bahan ota pagi bagi Tam Arang dan Utiah Kapeh di Lapau Mak Gambuang, Kamis pagi ini (14/12).
“Tiah….., ibo den mancaliak pak Setya Novanto kapatang.” kata Tam Arang kepada Utiah Kapeh.
“Hahahaha…, urang berang dan galinggaman mancaliak parangai Pak SN, wa’ang justru ibo kato ang. Lah bilo sajo ang paibo Tam?” tanya Utiah Kapeh yang heran melihat perubahan drastis sikap Tam Arang.
Biasanya Tam Arang jika ada sidang kasus korupsi dia yang paling suka mencaracau”, pagi ini Tam Arang beda dari biasanya. Kenapa? Utiah Kapeh membatin.
“Ibo den caliak liau tu, bantuak ayam diakuak, kato pak YY dalam berita nan ditulih di media nyo,”
“Memang macam itu karamatnyo meja hijau, begitu awak duduak dikurisi pesakitan jadi terdakwa, hilang teserak wibawa jadinyo. Bisa jadi bisu urang kalau lah duduak di kursi terdakwa itu,”
“Iyo itulah nan den caliak di televisi kapatang, tak mancaduak Kapalo pak SN lei,”
“Ba’a mangko macam itu, tu, Tiah. Hilang sekitiko sajo cadiaknyo, pak SN itu”
“Kalau den mancaliak ado bamacam macam sabab nan mambuek pak SN bisu. Partamo mungkin strategi nan diciptakan dek penasehat hukum melakukan aksi bisu, agar pelaksanaan sidang perdana ditunda. Sabab ado kaitannyo dengan upaya praperadilan nan kini sadang baproses di Pengadilan Jakarta Selatan,”
“Makasuik wa’ang strategi macam apo tu?”
“Dengan bisu dan tak manjawek, hakim manunda sidang. Sehingga kesempatan manunggu hasil sidang praperadilan dapek diketahui. Kalau berhasil ditingkat praperadilan kasus kan tak jadi lanjut, macam nan dulu itu.”
“Trus selain itu kiro kiro kanapo pak SN bisu?”
“Bisu itu den raso bukanlah strategi tapi manyangkuik dengan psikologis, tubuh memang tak sakik tapi jiwa nyo kan sadang sakik, bisu itu tibo surang nyo mah,”
“Ba’a indak ka sakik dek Tam,” kata Utiah Kapeh lebih lanjut, nan biaso awak dihormati urang kini tibo tibo awak duduk di kursi nan terhina, yaitu kurisi tampek urang dinyatakan sebagai terdakwa dalam korupsi. Banyak nan takana saat itu, bini dirumah, anak anak, sampai ka ancaman hukuman nan ka dijalani, bilo ka bebas. Antah mati dipanjaro sajo jadinyo.”
“Trus wa’ang baa mangko ibo mancaliak?”
“Den cubo membayangkan kalau nan duduak di kursi terdakwa itu adalah den. Yo Ndak dapek aka lai,”
“Aaaaa…., tu mangkonyo jan tinggi tinggi bana pangkek, kalau tak bisa manahan diri, sabab semakin awak ado kekuasaan disitu ado kesempatan dan peluang korupsi. Apalagi kalau jabatan itu diambil dengan caro barugi, pasti awak ingin mamulangkan pitih nan lah habis tadi.” kata Utiah Kapeh mengakhiri ota pagi mereka di Lapau Mak Gambuang pagi ini. (*)
min_Latn ind_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn